ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ,

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ ΔΙΕΥΘΥΝΣΗ

Α/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣ

ΚΕΝΤΡΙΚΗΣ ΜΑΚΕΔΟΝΙΑΣ

Δ/ΝΣΗ Β/ΘΜΙΑΣ ΕΚΠ/ΣΗΣ Ν. ΗΜΑΘΙΑΣ

**ΕΠΑ.Λ ΑΛΕΞΑΝΔΡΕΙΑΣ**

ΠΑΡΟΔΟΣ 28ης ΟΚΤΩΒΡΙΟΥ Τ.Κ. 59300

ΤΗΛ 2333026729

FAX 2333026760

mail@1epal-alexandr.ima.sch.gr

Πληροφορίες: Πλατσάς Βασίλειος

Τηλ: 6977 968 809

**Αλεξάνδρεια, 23/01/2020**

**Αριθ. Πρωτ.: 71**

**ΠΡΟΣ:** Δ.Δ.Ε ΗΜΑΘΙΑΣ

**ΥΠΟΨΗ:** ΓΡΑΦΕΙΩΝ ΓΕΝΙΚΟΥ ΤΟΥΡΙΣΜΟΥ

**Θέμα: «Πρόσκληση εκδήλωσης ενδιαφέροντος για κατάθεση προσφοράς διοργάνωσης πολυήμερης εκδρομής στο εσωτερικό»**

Το **ΕΠΑ.Λ Αλεξάνδρειας** σύμφωνα με την Υπουργικής απόφασης του ΥΠ.Π.Ε.Θ.: **Υ.Α** **33120/ΓΔ4/28-02-2017, άρθρο 13, (ΦΕΚ 681/τ.Β΄/06-03-2017)** προσκαλεί τους ενδιαφερόμενους να καταθέσουν προσφορά για τη διοργάνωση 5ήμερης εκπαιδευτικής εκδρομής της Γ ΄ τάξης του σχολείου στην **Πελοπόννησο**.

Αντικείμενο του διαγωνισμού είναι η ανάδειξη των πιο αξιόλογων οικονομικά και ποιοτικά προσφορών ταξιδιωτικού γραφείου για τη διοργάνωση της εκδρομής.

Η 5ήμερη εκδρομή προγραμματίζεται να πραγματοποιηθεί το χρονικό διάστημα από **Πέμπτη 12 Μαρτίου 2020** μέχρι και **Δευτέρα 16 Μαρτίου 2020.**

Τα στοιχεία που αφορούν την εκδρομή και θα ληφθούν υπόψη για την κατάθεση της προσφοράς είναι:

* **Προορισμός εκδρομής:** Πάτρα και Ναύπλιο (2+2 διανυκτερεύσεις)
* **Μετάβαση:** οδικώς
* **Αριθμός συμμετεχόντων μαθητών:** ογδόντα οκτώ (88) με απόκλιση τρεις ( ±3)
* **Αριθμός συνοδών εκπαιδευτικών:** Πέντε (5)
* **Δωρεάν συμμετοχή μαθητών:** τρεις (3)
* **Μεταφορικό μέσο:** Δύο τουριστικά λεωφορεία
* **Κατηγορία καταλύματος:** Ξενοδοχεία τριών τουλάχιστον αστέρων με ημιδιατροφή. Τα δωμάτια των μαθητών να είναι τρίκλινα ή/και τετράκλινα και των συνοδών καθηγητών μονόκλινα.
* **Ασφάλιση μαθητών:** Υποχρεωτική ασφάλιση αστικής επαγγελματικής ευθύνης σύμφωνα με την κείμενη νομοθεσία. **Σε κάθε περίπτωση επιβάλλεται** να υπάρχει και η – για τα πρακτορεία - πρόσθετη προαιρετική ασφαλιστική κάλυψη ασθένειας ή ατυχήματος.
* **Λοιπές – επιπρόσθετες υπηρεσίες:** Επισκέψεις σε: Αρχαία Ολυμπία, Μυκήνες, Επίδαυρο, Πόρο.
* **Ξεναγήσεις:** από διπλωματούχο ξεναγό.
* Η προσφορά να συνοδεύεται από ενδεικτικό πρόγραμμα ξεναγήσεων.
* Αρχηγός – συνοδός σε όλη τη διάρκεια της εκδρομής.
* Κάθε ημέρα θα πραγματοποιείται βραδινή έξοδος.

Το οριστικό πρόγραμμα της εκδρομής (μετακινήσεις – επισκέψεις κλπ) θα καταρτιστεί σε συνεργασία των υπευθύνων του πρακτορείου με την Διευθύντρια του ΕΠΑ.Λ. και τους συνοδούς εκπαιδευτικούς.

1. **ΔΙΚΑΙΩΜΑ ΣΥΜΜΕΤΟΧΗΣ:** Δικαίωμα εκδήλωσης ενδιαφέροντος και συμμετοχής στο διαγωνισμό έχουν όλα τα ταξιδιωτικά γραφεία τα οποία διαθέτουν το ειδικό σήμα λειτουργίας και το οποίο βρίσκεται σε ισχύ.
2. **ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ:** Οι προσφορές υποβάλλονται στο ΕΠΑ.Λ ΑΛΕΞΑΝΔΡΕΙΑΣ **(ταχυδρομική διεύθυνση ΠΑΡΟΔΟΣ 28ης ΟΚΤΩΒΡΙΟΥ Τ.Κ. 59300)** σε κλειστό φάκελο. Στο φάκελο, εκτός από την προσφορά, θα πρέπει απαραίτητα να περιλαμβάνεται και **υπεύθυνη δήλωση** **ότι το ταξιδιωτικό γραφείο διαθέτει το ειδικό σήμα λειτουργίας το οποίο βρίσκεται σε ισχύ**.

Επίσης στις προσφορές θα πρέπει υποχρεωτικά να καταγράφονται:

1. η τελική συνολική τιμή και η επιβάρυνση για κάθε μαθητή, για την κάθε προσφορά
2. η υποχρεωτική ασφάλιση ευθύνης του διοργανωτή σύμφωνα με την κείμενη νομοθεσία.

Οι προσφορές πρέπει να είναι καθαρογραμμένες και να μην υπάρχουν σε αυτές στοιχεία που να καθιστούν ασαφή την προσφορά, όπως ξύσματα, σβησίματα, προσθήκες ή διορθώσεις. Εάν στην προσφορά υπάρχει οποιαδήποτε διόρθωση ή προσθήκη, θα πρέπει αυτή να είναι καθαρογραμμένη και να υπάρχει η μονογραφή από τον προσφέροντα. Διαφορετικά, εάν οι προσθήκες – διορθώσεις κλπ. που υπάρχουν, κατά την κρίση της επιτροπής αξιολόγησης, καθιστούν ασαφή την προσφορά, αυτή θα απορρίπτεται για τους συγκεκριμένους λόγους.

**Παρακαλούμε να μας αποστείλετε προσφορά ,** **έως την Τετάρτη 29/01/2020**   **και ώρα 11:00πμ.** **με έναν από τους παρακάτω τρόπους:**

1. Προσωπικά ή με εκπρόσωπο του πρακτορείου στο σχολείο.
2. Με συστημένη ταχυδρομική επιστολή που θα απευθύνεται στο σχολείο.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και εάν η καθυστερημένη λήψη οφείλεται στην υπηρεσία αποστολής και λήψης του φακέλου (ταχυδρομείο, διανομείς ή μέσα συγκοινωνίας).

 **Όλα τα επισυναπτόμενα δικαιολογητικά πρέπει να περιέχονται στο φάκελο που κατατίθεται στο σχολείο (εγκύκλιος 190919/25-11-2014/Δνση Σπουδών, Προγραμμάτων και Οργάνωσης Δ.Ε./Υ.ΠΑΙ.Θ.), διαφορετικά συντρέχει λόγος ακυρότητας της προσφοράς.**

1. **ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ:** Η αξιολόγηση των προσφορών θα γίνει από την Επιτροπή που έχει συγκροτηθεί για το συγκεκριμένο σκοπό σε διαδικασία που θα περιλαμβάνει τα παρακάτω στάδια:
2. Παραλαβή φακέλων με τις προσφορές
3. Αποσφράγιση των φακέλων το μεσημέρι **(12:00μμ) της Τετάρτης 29/01/2020**
4. Έλεγχος πληρότητας των στοιχείων
5. Αξιολόγηση οικονομικών και ποιοτικών στοιχείων των προσφορών
6. Επιλογή του αναδόχου ταξιδιωτικού γραφείου.
7. **ΕΠΙΛΟΓΗ ΑΝΑΔΟΧΟΥ:** Για την αξιολόγηση των προσφορών, την επιλογή της πλέον συμφέρουσας προσφοράς και την ανακήρυξη του αναδόχου ταξιδιωτικού γραφείου, σύμφωνα με τη σχετική Υπουργική απόφαση συγκροτείται στο σχολείο, με πράξη του Διευθυντή, επιτροπή, η οποία αποτελείται από τον ίδιο ως Πρόεδρο, δύο από τους συνοδούς εκπαιδευτικούς που ορίζονται από το Σύλλογο Διδασκόντων του σχολείου, έναν εκπρόσωπο του Συλλόγου Γονέων και Κηδεμόνων και τους εκπροσώπους των μαθητικών συμβουλίων της Γ΄ τάξης του σχολείου, οι οποίοι στην επιτροπή εκπροσωπούνται με μία ψήφο. Σύμφωνα με τα ως άνω οριζόμενα η επιτροπή αξιολόγησης είναι πενταμελής.

Η επιτροπή έχει την αρμοδιότητα και την ευθύνη επιλογής του ταξιδιωτικού γραφείου που θα πραγματοποιήσει την πολυήμερη εκδρομή.

Η επιλογή του πρακτορείου θα καταγραφεί σε σχετικό πρακτικό στο οποίο θα περιγράφονται με σαφήνεια τα κριτήρια της επιλογής. Το εν λόγω πρακτικό, εφόσον ζητηθεί, κοινοποιείται σε κάθε συμμετέχοντα ή/και έχοντα νόμιμο δικαίωμα προκειμένου να έχει τη δυνατότητα υποβολής ένστασης κατά της επιλογής εντός τριών (3) ημερών από τη σύνταξη του πρακτικού. Μετά την αξιολόγηση των προσφορών και την εξέταση των τυχόν ενστάσεων που έχουν υποβληθεί, θα γίνει η τελική επιλογή του ταξιδιωτικού γραφείου και μεταξύ αυτού και του σχολείου θα συνταχθεί σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που θα υπογραφεί από τα συμβαλλόμενα μέρη.

Στη σύμβαση θα περιλαμβάνονται απαραίτητα τα εξής:

1. Το εγκεκριμένο από το Σύλλογο Διδασκόντων αναλυτικό πρόγραμμα της εκδρομής
2. Τα ονόματα των ξενοδοχείων, η κατηγορία, ο αριθμός των δωματίων και κλινών και οι παρεχόμενες από αυτά υπηρεσίες.
3. Η ασφάλεια αστικής επαγγελματικής ευθύνης
4. Το συνολικό κόστος της εκδρομής και το κόστος ανά μαθητή
5. Οι γενικοί όροι συμμετοχής στην εκδρομή.

 **Αποδοχή Ρήτρας**: Επίσης το τουριστικό γραφείο που θα αναλάβει τη διοργάνωση της εκδρομής πρέπει να αποδεχθεί ότι στους οικονομικούς όρους της σύμβασης θα προβλέπεται ως ρήτρα για την σωστή εκτέλεση της εκδρομής **ποσοστό 15%** του συνολικού ποσού της εκδρομής. Το ποσό αυτό θα παρακρατηθεί και θα αποδοθεί στο πρακτορείο με τη λήξη της εκδρομής και την επιβεβαίωση της σωστής εκτέλεσης όλων των όρων που θα περιλαμβάνονται στη σύμβαση.

 Το ΕΠΑ.Λ Αλεξάνδρειας είναι υποχρεωμένο να αναρτήσει στον πίνακα των ανακοινώσεων του σχολείου, όπως και στην ιστοσελίδα του, τις προσφορές των τουριστικών γραφείων, τη σύμβαση του οργανωμένου ταξιδιού που θα υπογραφεί, καθώς και τον αριθμό του ασφαλιστηρίου συμβολαίου αστικής επαγγελματικής ευθύνης.

**Η Δ/ντρια**

**Μαρία Χ. Προύσκα**